Padtoets: Ry met die wind in jou hare in dié BMWDie BMW 440i Cabriolet (Foto: BMW) Ek as motormens met brandstof wat in my are vloei, hou van verskillende tipes motors. Nie net warm vuurvretende sportmotors, of net sportnutsvoertuie of bakkies nie. Wat ek wel vereis, is dat enige voertuig ten minste een ding baie goed kan doen. Indien die voertuig nie lig is op brandstof, of ruim, of mooi, of gemaklik, of vinnig, of stylvol of sterk nie – wat is die punt? Ek’t aanvanklik met die BMW 440i Cabriolet gesukkel. Kyk, ek moet uit die staanspoor bieg – ek is nie dié BMW se teikenmark nie. Ek’t hopeloos te veel kinders vir die aantal sitplekke, en my vel is van Ierse afkoms – so die Afrikason, ŉ afslaandak en my vel is ŉ resep vir blase. Ek wonder toe, hoekom nie net die doodgewone koepee-weergawe nie? Dit is eintlik heel eenvoudig. Tussen 17:00 en 20:00, terwyl die son sak op ŉ Sondagmiddag – die dak oop en die wind in jou hare, is daar min voertuie wat só lekker ry in daardie stadium. Die BMW 440i Cabriolet (Foto: BMW) Die Cabriolet se vering is anders as die Coupé en Gran Coupé sŉ. Dit is sagter geveer met meer fokus op gemak en ritgehalte, en minder op padhouvermoë. Dit sê geensins dat die 440i Cabriolet nie goed hanteer nie, net nie so vlymskerp soos die ander. Dit bring ons by BMW se nuwe troefkaart. Die 40i-enjin. Dit is ŉ 3.0-sessilinderturbo wat 240 kW en 450 Nm bied. Daai wringkrag is syfers wat voor die tyd van direkte brandstofinspuiting nie moontlik was nie. Dié enjin se versnellerreaksie is vlymskerp, en die kragband egalig oor die hele toerestrek. Let wel, 100 km/h is beskikbaar van stilstand af in 5.4 sekondes, en die 440i is beperk tot 250 km/h. Die 40i-enjin het wel nog ŉ truuk wat hy in sy mou voer. BMW beweer ŉ gekombineerde brandstofverbruiksyfer van 6,8 ℓ/100 km. Dit is effe optimisties. Maar, op die oop pad haal mens daai syfer maklik teen 120 km/h. Al het die 40i-enjin reusekrag, kan hy net so lig wees op brandstof, indien jou voet dit toelaat. Die BMW 440i Cabriolet (Foto: BMW) Ek hou van BMW se binneruimstyl tans. Dit is eenvoudig en duursaam, dog uiters luuks. Die ergonomie is meer om die bestuurder gesentreer, en dit is vir my ŉ groot pluspunt. Die ritgehalte is indrukwekkend wat BMW regkry op sulke groot wiele met laeprofielbande. Opsommenderwys is daar nog ŉ ding wat ons wat nie kuslangs woon nie, sal vang. Afslaandakmotors is volop teen die kus. Ek het self vir ses jaar in die Kaap gewoon, en vele male in ŉ afslaandak die pad tussen Kampsbaai en Houtbaai geniet met die seebries in my hare. Die son brand, maar nie so baie nie. Die reeks lyk só: Die reeks word gedek deur BMW se 2 jaar/onbeperkte km-waarborg en 5 jaar/100 000 km- omvattende instandhoudingsplan. Slegs die intreemodelle is gelys. Daar is handrat, outo en sports-outo asook Luxury line, Sports line en M Sport beskikbaar in elke enjin- en ratkas-kombinasie. Die kompetisie lyk só: 100 km 5 jaar/100 000 km- diensplan 100 km 5 jaar/100 000 km- omvattende instandhoudingsplan 100 km 6 jaar/100 000 km- omvattende instandhoudingsplan Tussen die mededingers lyk die Mustang soos ŉ winskoop. Dit is tóg ŉ V8 en baie dors. Die Audi, BMW en Mercedes-AMG se enjins is almal juwele. Hier gaan dit deur en deur oor persoonlike smaak.